### 10.    Beslutning om anlægsbevilling til anlæg af stiforbindelse til [adresse]

**Åbent**

Sagsnr.: 326-2018-21128       J.nr.: 05.04.06           Dokumentnr.:
326-2020-196793

**Sagstype**

Beslutning.

**Resume og sagens baggrund**

På investeringsoversigten for 2020 er der afsat en ekstra bevilling på 1 mio. kr. til anlæg af
cykelstiforbindelsen til [adresse].

Efter at projektet vedrørende cykelstien til [adresse] er løbet
ind i uforudsete udgifter, blev det desuden på Kommunalbestyrelsens møde den
26. februar 2020 besluttet, at projektet skulle fastholdes som projekteret og
udføres som planlagt, samt at der til projektet tilføres ekstra midler på i alt
3,2 mio. kr., som skal finansieres af uforbrugte anlægsmidler i 2020.

Der søges om en anlægsbevilling til det samlede
rådighedsbeløb på 1 mio. kr. og den ekstra bevilling på 3,2 mio. kr.

**Indstillinger**

Direktøren indstiller,

1.    at der gives en
anlægsbevilling på i alt 1,0 mio. kr. finansieret af det afsatte
rådighedsbeløb, og

2.    at der gives en
anlægsbevilling på i alt 3,2 mio. kr. finansieret af uforbrugte anlægsmidler.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

På mødet i Kommunalbestyrelsen den
21. marts 2018 blev der truffet beslutning om at gennemføre etableringen af en
cykelstiforbindelse til [adresse].

Den afholdte licitation viste et
behov for en udvidelse af budgetrammen, og i forbindelse med budgetaftalen for
2020-2023 blev der på investeringsrammen afsat en ekstra bevilling til
projektet på 1,0 mio. kr. således, at der i alt var afsat 18,8 mio. kr.,
hvoraf de cirka 17,8 mio. kr. tidligere er frigivet.

Efterfølgende er der til projektet
på grund af større uforudselige udfordringer blevet bevilget yderligere 3,2
mio. kr., som skal finansieres af uforbrugte anlægsmidler.

Der søges nu om
anlægsbevillingerne på henholdsvis 1,0 mio. kr. og 3,2 mio. kr.

Det skal bemærkes, at arbejdet med
landstrækning er næsten færdiggjort, og den forventes at kunne ibrugtages i
midten af juni 2020. Det samlede
cykelstiforløb forventes færdigt i efteråret 2020.

**Økonomiske konsekvenser**

Der er afsat en bevilling på i alt 1,0 mio. kr. i
forbindelse med budgetaftalen for 2020-2023 til projektet Stiforbindelse til
[adresse]. Det bemærkes, at restrådighedsbeløbet herefter udgør 0 kr.

Der gives en ekstra bevilling til projektet på 3,2 mio. kr.
finansieret af uforbrugte anlægsmidler. Ved årets udgang forventes der at være
en opgørelse over uforbrugte anlægsmidler.

[adresse] bemærkninger er indarbejdet i sagen.

**Teknik- og Miljøudvalgets møde
den 4. juni 2020:**

Anbefales.

**Økonomiudvalgets møde den 17.
juni 2020:**

Anbefales.